Föstudaginn 29. nóvember tókum við á Hádegishöfða á móti grænfánanum í fimmta sinn . Verkefnin sem unnið var að á þessu tímabili voru neysla og úrgangur ásamt átthögum og landslagi . Börn og starfsfólk hafa undanfarin tvö ár unnið að verkefnum þar sem þau hafa m.a. horft til þess að minnka neyslu , endurnýta efnivið og koma á samstarfi við eiganda alifugla varðandi nýtingu á matarafgöngum sem fara í fóður . Eins höfum við verið að vinna með landslag og kennileiti í nágrenninu s.s. Ferjusteinana í Lagarfljóti og Lagarfljótsbrúnna , einnig hefur sagan af Lagarfljótsorminum fléttast inn í starfið hjá okkur . Guðrún Schmidt afhenti umhverfisnefnd leikskólans grænfánann fyrir hönd Landverndar .